《然犀亭》
清代·金志章

江左勤王事久非，孤亭犹自记然犀。已无赤帻乘流下，剩有脩蛾入望低。

草绿连山飞锦雉，花红满地绣棠梨。春风两度追游到，屐齿相寻路不迷。

作者简介：清浙江钱塘人，初名士奇，字绘卣，号江声。雍正元年举人，由内阁中书迁侍读，出为直隶口北道。工诗，与杭世骏、厉鹗齐名。性闲旷，山行终日不厌，人目为“烟霞水石间客”。有《江声草堂诗集》。